Modern Times Group
Modern Times Group (MTG) on Rootsi meediaettevõte. Meediaettevõtteid omav investeerimisettevõtte Kinnevik moodustas 1997. aastal Viasati ja Metro Internationali liitmisel Modern Times Groupi. Viasati moodustab rühm telekanaleid, mille alla kuuluvad näiteks TV3 (esimene kommertstelekanal Rootsis, mis alustas tegevust 1987), ZTV, Viasat Sport ja TV1000. Metro International haldab aga tasuta jagatavate ajalehtede ketti. Eesti turul on MTG-le kuulunud Viasat Eesti, telekanalid TV3, TV6 ja 3+ ning raadiokanalid Power Hit Radio ja Star FM. 2017. aastal müüdi kõik Baltikumi ärid maha USA ettevõttele Providence Equity Partners. MTG on emiteeritud Stockholmi börsil. Seda märgivad sümbolid MTGA ja MTGB. 2018. aastal andis ettevõte teada, et liidab oma telekanalid ning ettevõtted MTG Studios ja Splay Networks uueks ettevõtteks, mis saab nimeks Nordic Entertainment Group. Sarnaselt MTG-iga noteeritakse ettevõte Stockholmi börsil.